SARL NUUS SONDAG 17 AUGUSTUS 2014 Goeiemore en welkom by die 
weeklikse nuusuitsending van die Suid Afrikaanse Radio Liga wat gelees word 
deur Johann ZS6PSS (naam, roepsein en OTH waar toepaslik) vanuit Waverley 
in Pretoria. Die SARL saai elke Sondag om 08:15 plaaslike tyd `n nuusbulletin 
in Afrikaans, landswyd uit, en om 08:30 in Engels op HF en verskeie BHF en 
UHF herhalers. Vir Echolink luisteraars is daar `n herleiding deur ZSOJPL. 'n 
Potgooi is ook beskikbaar op die SARL webblad. 


Hierdie oudio bulletin kan van die SARL se webblad, www.sarl.org.za, afgelaai 
word. ʼn Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e pos te ontvang. 


IN VANDAG SE HOOFTREKKE 
AMATEURRADIO TOT DIE REDDING 
LAASTE KANS VIR JOU RTA BESPERKING 


SARL EN SANSA IN GESPREK 

EN DIE SARL HF DIGITALE KOMPETISIE VANMIDDAG y Amateurradio 
red weereens die dag: Hierdié storie begin toe Pierre "Tromp, ZSIHF in 
Februarie 2014 as vrywilliger vertrek het na Gough eiland na die skielike 
afsterwe van `n lid van die 2013/2014 span. Die roepsein ZD9M is aan Pierre 
toegeken vir sy verblyf op die eiland. Pierre en Trevor ZS1TR het gedurende 
die later helfte van 2013 die 7110 HAMNET noodkommunikasie netwerk op 
die been gebring. Hierdie net maak elke uur op die uur kontak met amateurs 
regoor die land ten einde gereelde kommunikasie op die noodfrekwensie te 
bewerkstellig. 'Trevor en Pierrre het hierdie skedule volgehou na sy vertrek 
na die eiland. Later het hulle gereelde kommunikasie na 10 minute oor die 
uur geskuif terwyl die naderende winter met sy gepaardgaande lae wolke die 
toestande soms baie uitdagend gemaak het. Om sake te vererger het Pierre 
die afgelope paar weke meer gereelde sateliet kommunikasie probleme begin 
ondervind tot op 9 Augustus toe alle satelietkommunikasie met die eiland 
verloor is en Pierre weer moes terugval op HF om boodskappe na die vasteland 
teruggesein te kry. Op 9 Augustus 2014 het n noodsituasie op Gough 
onstaan en Pierre het besluit om die boodskap per radio e/pos na 
Trevor in Kaapstad te stuur. Die boodskap het bestaan uit 836 
woorde en het metn paar keer se korrigering 1 uur en 45 minute later sy 
verskyning op die vasteland gemaak. As gevolg van swak toestande was hulle 
genoodsaak om tussen 20 en 30 meter uitsendings te wissel. Die boodskap 
was uiteindelik weer in n e/pos formaat geskryf en aan spesifieke 
ontvangers gestuur. Weereens is 
ditn bewys van die waarde van amateurradio as 'n kommunikasiemedium. 
Baie geluk aan Pierre en Trevor. 


Eerskomende Saterdag 23 Augustus vind die RTA by 
Radiokop in die Nasionale Amateurradiosentrum plaas. 


Besprekings sluit op Donderdag 21 Augustus. Bespreek 
asb. onmiddellik om sodoende reëlings te vergemaklik 
tov. beplanning en spysenering . lnligting kan op die 
SARL se webblad gevind word. 'Tony Voorveld ZS6CCOD 
is die hoofspreker met sy onderwerp “THE MAGIC 
LAMPS”. Ander interessante aanbiedings sal gedoen 
word deur Steward Moss ZS6SGM met onderwerp, 
“WSPR 5MHZ voortplantings navorsingsprojek”, antenna, 
modulering met NEC?2 deur Vincent ZSGBTY, digitale 
modusse en hoe dit aangewend word in amateurradio 
deur Riaan Greeff ZS4PR. Frik Wolff ZS6F7Z sal ook die 
belangstelling prikkel met sy aanbieding van die SARL 
geisoleerde sendontvanger gekontroleerde koppelvlakstel. 
Ter herinnering ,die volgende Gauteng RTA vind plaas 
op 13 September by die INOVATIONHUB in Pretoria. 


Die onlangse Kanadese 'Transatlantiese BHF DXPE- 
DISIE, V1CT , het weereens die aandag gevestig op die 
voorgestelde VKG6RIO “CHIRP” gemoduleerde baken- 
projek wat tans beplan word vir kommunikasie tussen 
amateurs in PERTH Australia en in Port Elizabeth in 
Suid-Afrika . Die baken in Perth sal oor die Atlantiese 
oseaan soek na moontlike TROPOpgeut openinge op 
144 MH7Z . Hierdie metode was nog nooit voorheen 
suksesvol nie. Dit is tans die grootste uitdaging vir 
amateurs op BHF en is selfs moeliker as Aard Maan 
Aard kontakte. Die baken sal “CHIRP” gemoduleer word 
en sal teen -50dB onder die geraasvlak waargeneem kan 
word met apparaat wat “CHIRP” toeganklik is tesame 
met n hoëwins YARGI antenna opstelling. Die 
ontvanger sal gekoppel word aann rekenaarnetwerk 
wat intekenare in Australië en Suid Afrika toegang sal 
verleen om uitslae te monitor. Die ontvangstasie sal 
geleë wees in Port Elizabeth en onderleiding staan van 
Mike Bosch. Die Suid Afrikaanse span beskik alreeds 
oor die Yagi antenna opstelling en die rekenaar met sy 
bediener. Hulle verwag dat die stelsel nog gedurende 2014 
inwerking gestel sal word. Die koste van die “GHIRP” 
apparaat en onderdele kan sowat AUS$1000 of nagenoeg 
R10,000 beloop. n Paar jaar gelede hetn span in Port 
Elizabeth, toetse met Morsekode op 144 MHz gedoen. 
Die span het bestaan uit Andre Botes ZS2ACOP, Jim 
Frances ZS2JF en Mike Bosch ZS2FM . Hulle eweknie in 
Perth Australie, was Bill Hosien VK6ACY,nou ZS6COY. 
Ongelukkig was geen sein van die Morsekode oor 8000 km. 
ontvang nie. Jy is ingeskakel op 'n nuusuitsending van 


die Suid Afrikaanse Radio Liga en ons gaan nou voort 
met nuus vanaf die radio liga. 


Die agelope week het die SARL en SA AMSAT met 
verteenwoordigers van die SUID-AFRIKAANSE Na- 
sionale Ruimte Agentskap vergader om n memorandum 
op te stel hoe daar te werk gegaan sal word omn 
“GUBESAT” grondstasie in die SANSA ruimtestasie by 
Hartbeeshoek in werking te stel. Die stasie moet onder- 
steuning verleen aan Suid-Afrikaanse en internasionale 
amateurradio “CUBESAT” missies. Beterverhoudings 
tussen AMSAT en die plaaslike radioamateurs asook 
die wetlike aspekte rondom die daarstelling van die 
grondstasie te kyk word deur hierdie memorandum in die 
vooruitsig gestel, . 


Aansoeke om lidmaatskap van die SARL is van die vol- 
gende radioamateurs ontvang: Kelvin Killian ZSL-5227 
Michael Derek Johannes ZRIMDJ Enige besware teen die 
aanvaarding van lidmaatskapaansoeke moet die Sekretaris 
bereik voor of op die Dinsdag na hierdie bulletin. Tot hede 
het 1187 lede hulle lidmaatskap hernu. 27 klub is tans by 
die SARL geafillieer. 


KLUBNUUS. y Die Wesrand Amateurradioklub hou sy volgende snuffelmark 
om 12:00 op Saterdag 30 Augustus 2014 by die klubhuis in Krotonstraat, Wel- 
tevredenpark, Roodepoort. Almal is baie welkom. Vir meer inligting skakel, 
Noel ZR6DX 082 490 9934. 


KOMPETISIENUUS y Vanmiddag van 13:00 tot 16:30 UTC kan jy deelneem 
aan die Suid-Afrikaanse Radioliga HF Digitale kompetisie met PSK en RTD 
aktiwiteit op 20, 40 en 80 meter. 'n RST verslag en 'n opeenvolgende reeksnom- 
mer wat by 001 begin word uitgeruil. Jy kan deelneem as 'n enkeloperateur 
enkel band; `n enkeloperateur alle bande; `n multi-operator enkel band of `n 
multi-operateur alle bande stasie. Digitale kontakte tel 2 punte, tel twee punte 
vir elke roep gebied op elke band en tel 2 punte vir elke stasie gekontak op al 
drie bande. Let daarop dat die reëls vir hierdie kompetisie verskil van die reëls 
vir die ander drie digitalekompetisies wat deur die loop van die jaar gehou word. 
Kry die volledige reëls in die Suid-Afrikaanse Radioliga kompetisiehandboek. Jy 
kan jou log in Cabrillo of ADIF formaat instuur of maak gebruik van die MS 
Excel dokument beskikbaar by www.zs4bfn.co.za/downloads.asp. Stuur jou log 
as 'jou roepsein' log, b.v ZS4BS log.xls. Onthou om aan te dui die naam van 
jou klub - dit is vir die klub kompetisie. Daar sal `n gelukkige trekking wees vir 
`n ARRL Antenna boek ter waarde van meer as R900. Om deel te neem aan 
die gelukkige trekking, moet `n deelnemer `n log dien met `n minimum van 15 
kontakte. 


Dertig logstate is ontvang vir die Suid-Afrikaanse Radi- 


oliga HEF Foon kompetisie gehou op 8 Augustus 2104 en al 
die logs was vir die enkel-operateur kategorieë, geen multi- 
operateur stasies nie. Dankie aan almal wat logstate inge- 
dien het. lste Jan Botha, ZSA4JAN, 235 punte 2de Hans 
Kappetijn, ZSOKR, 182 punte 3de Karel Bezuidenhout, 
ZS6GWN, 181 punte dde Roger Jones, ZS6RJ, 161 punte 
Jan het ook die hoogste telling op `n enkel band behaal. 
Klub kompetisie 1ste Bloemfontein ARC, 443 punte 2de 
West Rand ARG, 440 punte 3de Pretoria ARGC, 430 punte 
4de Soutpansberg ARGC, 285 punte Die wenner van die 
gelukstrekking tydens die HEF foon kompetisie is Johan 
van Zyl ZSADZ Baie geluk aan die wenners. Die volledige 
uitslae is beskikbaar in HF Happenings 618 asook op die 
Suid-Afrikaanse Radioliga Forum. 


HEF VOORTPLANTINGSVOORSPELLING y Hannes Coetzee, ZS6BZP, berig 
dat die sonaktiwiteitsvlak al meer vir as `n maand laag is met min hoop dat 
dit in die afsienbare toekoms gaan verbeter. Al die sigbare sonvlekke is stabiel 
met nie veel van 'n kans vir ernstige sonfakkels nie. Vir diegene wat hulle eie 
frekwensievoorspellings wil doen, die verwagte effektiewe sonvlektelling vir die 
week is ongeveer 50. Amateurs gaan die drie DX-bande van 20 tot 15 m geniet 
met 20 m wat die beste openinge gaan oplewer terwyl die 15 m net `n kortkop 
agter behoort te wees. Besoek gerus die webtuiste spaceweather.sansa.org.za. vir 
meer inligting. Die dagboek van gebeure: 


Jy kan vandag 17 Augustus nog deelneem aan die Internasionale Vuurtoring- en 
Ligskip naweek Ook vandag - die Suid-Afrikaanse Radioliga HF Digitale Kom- 
petisie 23 Augustus - RTA by die Nasionale Amateurradiosentrum 31 Augustus 
- Suid-Afrikaanse Radioliga HF GG Kompetisie 7 September - Suid-Afrikaanse 
Radioliga Jeug net 13 September - RTA by die Innovation Hub 


En om mee af te sluit `n terugblik op vandag se hoofnuus: Amateurradio was 
weereens die ster toe `n dringende boodskap tussen Gough eiland en Suid Afrika 
ggestuur moes word. Besoek ook gereeld die SARL se webtuiste vir meer intere- 
sante nuus en ander gebeure: 


Dit bring ons aan die einde van die Suid-Afrikaanse Radioliga nuusbulletin. 
Vind meer uit oor hierdie en ander nuus deur die SARL se webtuiste te besoek. 
Luister elke Sondagoggend om 10:00 Plaaslike tyd na “Amateur Radio Today”. 
Daar is herleidings op 7 082, 7 205 en 17 660 kHz . `n Potgooi deur Dick, 
ZSGRO en ook verskeie herleidings op BHF en VHF frekwensies word landswyd 
gedoen. `n Heruitsending vind plaas op Maandae om 18:30 plaaslike tyd op 3 
230 kHz. Besoek die webblad www.podpage.co.za om ook ander interessante 
amateurradio verwante potgooi artikels af te laai. 


Ons ontvang ook graag jou sein rapporte, kommentaar en voorstelle vir nuus- 
bulletins . Stuur 'n e/pos aan artoday@sarl.org.za. 
Sentech borg die uitsendings op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik - in beide Engels en Afrikaans op die SARL webtuiste onder die news- 
inbox skakel, nie later as die Donderdag wat die bulletindatum voorafgaan nie. 


Jy het geluister na `n nuusuitsending van die Suid Afrikaanse Radio Liga wat 
saamgestel was deur Johann ZS6PSS en geredigeer is deur Dawie ZR6GDHCO. 


Die Afrikaanse nuusspan groet nou en wens jou `n mooi week toe. Totsiens 


/EX 


